আমাদের মহান মুক্তিযুদ্ধের ইতিহাস চর্চার ক্ষেত্রে এ ধরনের কাল বিভাজন করলে সঠিক ডিসকোর্সটি খুঁজে পাওয়া যেতে পারে। এ ক্ষেত্রে ইংরেজ ও পাকিস্তান আমল মিলে আখ্যায়িত হবে ঔপনিবেশিক আমল হিসেবে। এই দুই ঔপনিবেশিক আমলে কীভাবে বাংলার জনগণ শোষিত হয়েছে, নির্যাতিত হয়েছে এবং এসবের বিরুদ্ধে তারা সংগ্রাম করেছে; স্বাধীনতার দাবিতে লড়াই করেছে এবং সর্বপরি বাঙালিরা একটি জাতি-রাষ্ট্র গঠন করেছে - এসব তখন আলোচনার কেন্দ্রবিন্দুতে চলে আসবে।